Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Iran ja P5+1-maat kiihdyttivät ydinneuvottelujen tahtia, -
sillä puitesopimuksen aikaraja on tänään.
Kumpikin osapuoli varoitti, että on elintärkeää voittaa erimielisyydet.
Pääministeri Netanjahu varoitti Iran-sopimuksen lähettävän viestiä, -
että Iranin aggressiivisuudesta Lähi-idässä on luvassa palkkio.
Israel suostuu siirtämään verotuloja, -
joita se on pidättänyt palestiinalaisilta viime kuukausina.
Ehtona on se, että palestiinalaiset jatkavat turvayhteistyötä -
eivätkä esitä syytteitä Israelia vastaan -
kansainvälisessä rikostuomioistuimessa.
Iran ja P5+1-maat USA, Venäjä, Kiina, Ranska, Iso-Britannia ja Saksa -
kiihdyttivät ydinneuvottelujen tahtia. Puitesopimuksen aikaraja on tänään.
Osapuolet varoittivat, että on elintärkeää voittaa erimielisyydet, -
jotka voivat kariuttaa sopimuksen.
Lähes viikon ajan maat ovat yrittäneet murtaa umpikujan neuvotteluissa, -
joiden tavoite on estää Iranin aie hankkia kyky valmistaa ydinpommi.
Vastineeksi Iranin kansainvälisiä talouspakotteita helpotettaisiin.
Erimielisyydet rikastustutkimuksesta ja pakotteiden poistamisen tahdista -
uhkaavat kuitenkin romuttaa sopimuksen, -
joka voisi päättää 12-vuotta kestäneen pattitilanteen Iranin ydinohjelmasta -
ja pienentää uuden Lähi-idän sodan riskiä.
Sveitsin Lausannen ylempien viranomaisten mukaan -
neuvottelut puitesopimuksesta voivat vielä kariutua.
Tämä on esimakua 30.6. mennessä laadittavasta kattavasta sopimuksesta.
Puitesopimuksen aikarajaksi on asetettu keskiyö, -
mutta kumpikin osapuoli sanoo, että keskustelu saattaa jatkua aikarajan yli.
Venäjän ulkoministeri Lavrov, joka johtaa Venäjän delegaatiota, -
sanoi ennen kuin neuvottelut jatkuivat tänään, -
että jos sopimus Iranin kanssa saavutetaan, pakotteet pitäisi poistaa.
Minusta pakotteet pitäisi lakkauttaa, kun sopimus on saavutettu.
Ne pitäisi poistaa. Keinoja on monia. Ne voidaan poistaa kokonaan -
tai keskeyttää ensin väliaikaisesti ja poistaa myöhemmin.
Käytännössä sen pitäisi tarkoittaa, -
että pakotteet pitäisi poistaa eivätkä ne saisi haitata laillista kauppaa -
ja taloudellisia toimia Iranin ja sen ulkomaisten kumppanien välillä.
Israelin pääministeri Netanjahu -
varoitti Sveitsissä muotoiltavan sopimuksen lähettävän viestiä, -
että Iranin aggressiivisuudesta on luvassa palkkio -
ja että Israel ja muut maltilliset maat Lähi-idässä -
kärsivät ensimmäisinä sopimuksesta.
Lausannessa muotoiltava sopimus lähettää viestiä, -
että aggressiivisuudelle ei ole hintaa.
Päinvastoin: Iranin aggressiivisuus palkitaan.
Maltilliset ja vastuulliset maat Lähi- idässä, etenkin Israel ja monet muut, -
kärsivät tästä sopimuksesta ensimmäisinä.
On käsittämätöntä, -
että kun Iranin tukemat joukot valtaavat alaa Jemenissä, -
Lausannessa silmät suljetaan tältä hyökkäykseltä.
Mutta me emme sulje silmiämme.
Taistelemme edelleen jokaista uhkaa vastaan jokaisessa sukupolvessa, -
ja takuulla tämän sukupolven aikana.
EU:n terrorismin vastaisen työn koordinaattori varoitti, -
että ydinsopimus Iranin kanssa -
voi lisätä sijaissotia Lähi-idässä sunnien ja Iranin shiiojen välillä, -
kun sunnit yrittävät vastustaa rikastuvaa ja voimistuvaa Irania.
Koordinaattori Gilles de Kerchove piti puheen EU:n parlamentissa.
Hän korosti kasvavaa uhkaa, että alueelliset tilanteet voivat kärjistyä.
Moni mainitsi sunnien sijaissodan, joka lienee tärkeimpiä tekijöitä tässä.
Sunnit kokevat olevansa puolustus- kannalla Iranin nousun vuoksi.
Toinen kysymys oli, vaikuttaako ydinohjelmasopimus asiaan.
Tietysti, koska Iran saa siten vielä lisää rahaa.
Se on kehittynyt maa, jolla on visio ja jonka valta Lähi-idässä voimistuu.
Siksi joillakin sunneilla voi olla kiusaus tukea ääriryhmiä -
taistelemaan Irania vastaan heidän edustajinaan.
Saudi-Arabia, jossa on pääasiassa sunneja, tekee ilmaiskuja Jemeniin -
pysäyttääkseen Iranin liittolaisten, shiialaisten huthien etenemisen.
Jemen on uusin rintama sen kilvassa Iranin kanssa vallasta Lähi-idässä.
Niin kutsuttu sijaissota on käynnissä myös Syyriassa, -
jossa Iran tukee Bashar Assadin hallitusta sunnikapinallisia vastaan, -
sekä Irakissa, jossa Iranin tukemilla shiiamilitanteilla on merkittävä osa -
sodassa äärisunnilaista ISIS-ryhmää vastaan.
Israel ja palestiinalaishallinto ovat tehneet uuden sopimuksen.
Jerusalemilaislähteiden mukaan Israel on suostunut siirtämään verotuloja, -
joita se on pidättänyt palestiinalaisilta viime kuukausina.
Ehtona on se, että palestiinalaiset jatkavat turvallisuusyhteistyötä -
juutalaisvaltion kanssa eivätkä esitä syytteitä Israelia vastaan -
Haagin rikostuomioistuimessa (ICC).
Pääministerin kansliasta sanottiin, että muun muassa humanitaariset syyt -
olivat Israelin päätöksen takana jatkaa verotulojen siirtoa palestiinalaisille.
Puolustusviranomaisten mukaan Netanjahu suostui jatkamaan -
tammikuusta asti jäädytettyjen verotulojen siirtoa, -
sen jälkeen kun puolustusviranomaiset varoittivat -
palestiinalaishallinnon mahdollisesta luhistumisesta.
Palestiinalaisten pääneuvottelija Saeb Erekatin kanslian lausunnon mukaan -
sellaista sopimusta ei ole tehty.
Palestiinalaisviranomaisten mukaan palestiinalaishallinnon valmistelut -
esittää syytteitä israelilaisia vastaan ICC:ssä jatkuvat entisellään -
ja kansainväliset ja palestiinalaiset lakiasiantuntijat -
jatkavat työtään asian parissa.
Viranomaiset totesivat kuitenkin, että vaikka palestiinalaisilla on lupa -
esittää valituksia ICC:lle 1.4. alkaen, -
he eivät välttämättä tee niin heti sinä päivänä.
Sitten iloisempaan aiheeseen.
Sadat palvojat osallistuivat palmu- sunnuntain kulkueisiin Jerusalemissa -
pyhän viikon käynnistävänä päivänä. Viikko päättyy pääsiäissunnuntaihin.
Jerusalemin uskolliset heiluttivat palmunoksia muistaen päivää, -
jolloin Jeesuksen uskotaan ratsastaneen Jerusalemiin -
väkijoukkojen hurratessa viikkoa ennen kuin Hän nousi kuolleista.
Paikalliset kristityt, pyhiinvaeltajat, turistit sekä partiolaiset ja papit -
marssivat alas Öljymäkeä palmun- oksia käsissään ja hymnejä laulaen.
On hienoa, että niin monet ovat tulleet.
Vaikka siitä on 2 000 vuotta, kun Jeesus oli täällä, -
voimme kunnioittaa Häntä ja käyttäytyä kuin Hän olisi täällä nyt.
Voimme olla yhtä, kunnioittaa Häntä, laulaa ja kulkea tietä, jota Hän kulki.
Tahdoimme kokea palmusunnuntain Pyhässä maassa, -
ja nähdä ihmisiä ja kulttuureja. Upeaa nähdä monia kieliä -
ja erilaista musiikkia yhdessä uskonnossa ja tarkoituksessa.
Kulkue päättyi Pyhän Annen kirkkoon Jerusalemin Vanhaankaupunkiin.
Palmusunnuntaina muistetaan Jeesuksen saapumista Jerusalemiin -
ennen pidätystä ja ristiinnaulitsemista.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen